Komission direktiivi 94/44/EY, annettu 19 päivänä syyskuuta 1994, räjähdysvaarallisissa tiloissa kaivoskaasuille alttiissa kaivoksissa käytettäviä sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 82/130/ETY mukauttamisesta tekniikan kehitykseen



Virallinen lehti nro L 248 , 23/09/1994 s. 0022 - 0024

Suomenk. erityispainos Alue 13 Nide 27 s. 0037

Ruotsink. erityispainos Alue 13 Nide 27 s. 0037



KOMISSION DIREKTIIVI 94/44/EY, annettu 19 päivänä syyskuuta 1994, räjähdysvaarallisissa tiloissa kaivoskaasuille alttiissa kaivoksissa käytettäviä sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 82/130/ETY mukauttamisesta tekniikan kehitykseen EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon räjähdysvaarallisissa tiloissa kaivoskaasuille alttiissa kaivoksissa käytettäviä sähkölaitteita koskevan jäsenvaltioiden lainsäädännön lähentämisestä 15 päivänä helmikuuta 1982 annetun neuvoston direktiivin 82/130/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 94/9/EY(2), ja erityisesti sen 7 artiklan, sekä katsoo, että tekniikan kehityksen nykyinen tila huomioon ottaen nyt on tarpeen mukauttaa direktiivin 82/130/ETY liitteessä A tarkoitettujen yhdenmukaistettujen standardien sisältöä, mainittujen laitteiden luonteen huomioon ottaen on säädettävä siirtymäkaudesta, jotta teollisuus voi sopivalla tavalla mukautua standardeihin tehtyihin muutoksiin, ja tässä direktiivissä säädetyt toimenpiteet ovat kaivos- ja muun vuoriteollisuuden turvallisuus- ja terveyskomission rajoitetun komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 82/139/ETY liite A tämän direktiivin liitteessä olevalla liitteellä A. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 1995 ja ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin, tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. Jäsenvaltioiden on toimitettava tämän direktiivin noudattamiseksi annetut kansalliset säännökset kirjallisina komissiolle. 2. Jäsenvaltioiden on kuitenkin 30 päivään kesäkuuta 2003 asti jatkettava direktiivin 82/130/ETY 4 artiklassa säädettyjen toimenpiteiden soveltamista laitteisiin, joiden on osoitettu olevan yhdenmukaistettujen standardien mukaisia direktiivin 82/139/ETY 8 artiklassa tarkoitetulla vaatimustenmukaisuustodistuksella, jos todistus on annettu ennen 1 päivää tammikuuta 1997. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 19 päivänä syyskuuta 1994. Komission puolesta Padraig FLYNN Komission jäsen (1) EYVL N:o L 59, 2.3.1982, s. 10 (2) EYVL N:o L 100, 19.4.1994, s. 1 LIITE "LIITE A YHDENMUKAISTETUT STANDARDIT Yhdenmukaistetut standardit, joiden mukaisia laitteiden on suojaustyypin mukaan oltava, ovat seuraavassa taulukossa tarkoitetut eurooppalaiset standardit. Seuraavassa taulukossa olevien standardien mukaisesti laadittuja todistuksia kutsutaan "D-sukupolven todistuksiksi". Jokaisen tällaisen todistuksen sarjanumeron alussa on oltava kirjain D. >TAULUKON PAIKKA>